title: Komisjoni direktiiv 2005/42/EÜ, 20. juuni 2005, millega muudetakse kosmeetikatooteid käsitlevat nõukogu direktiivi 76/768/EMÜ, et kohandada selle II, IV ja VI lisa tehnika arenguga   (EMPs kohaldatav tekst)

text:
               21.6.2005

               ET

               Euroopa Liidu Teataja

               L 158/17

      KOMISJONI DIREKTIIV 2005/42/EÜ,
   20. juuni 2005,
   millega muudetakse kosmeetikatooteid käsitlevat nõukogu direktiivi 76/768/EMÜ, et kohandada selle II, IV ja VI lisa tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (1) eriti selle artikli 8 lõiget 2,
   olles konsulteerinud kosmeetikatoodete ja tarbijatele mõeldud toiduks mittekasutatavate toodete teaduskomiteega (SCCNFP),
   ning arvestades järgmist:

               (1)

               Pärast lõhna-soojumika (Saussurea lappa Clarke) juureõli, 7-etoksü-4-metüülkumariini, heksahüdrokumariini ja peruu palsami (Myroxylon pereirae) kokkupuutel nahaga avalduvate toksiliste omaduste hindamist leiab kosmeetikatoodete ja tarbijatele mõeldud toiduks mittekasutatavate toodete teaduskomitee (SCCNFP), et neid aineid ei tohiks kasutada kosmeetikatoodete lõhnaingredientidena. Seepärast tuleks need lisada direktiivi 76/768/EMÜ II lisasse.

               (2)

               Asovärvid CI 12150, CI 20170 ja CI 27290 on kantud direktiivi 76/768/EMÜ IV lisa 1. osas esitatud loetellu värvainetena, mida lubatakse kasutada kosmeetikatoodetes. Nende värvainete ohutus on kahtluse alla seatud põhjusel, et need võivad ainevahetuse käigus põhjustada kantserogeenseid amiine. SCCNFP on kättesaadava teabe põhjal arvamusel, et värvainete CI 12150, CI 20170 ja CI 27290 kasutamine ohustab tarbija tervist, kuna need võivad vabastada ühe või enam kantserogeenset aromaatset amiini. Seepärast tuleks need värvained direktiivi 76/768/EMÜ IV lisa 1. osast välja jätta.

               (3)

               Bensetooniumkloriid on lisatud direktiivi 76/768/EMÜ VI lisa 1. osasse viitenumbriga 53 kui säilitusaine, mida mahaloputatavates kosmeetikatoodetes võib kasutada kontsentratsiooniga kuni 0,1 %. SCCNFP leiab, et bensetooniumkloriidi kontsentratsiooniga kuni 0,1 % peaks samuti olema lubatud kasutada ka mittemahaloputatavates kosmeetikatoodetes, välja arvatud suuhooldusvahendid. Seepärast tuleks direktiivi 76/768/EMÜ VI lisa 1. osas viitenumbri 53 all olevat kannet vastavalt muuta.

               (4)

               SCCNFP leiab, et metüülisotiasolinoon ei ohusta tarbijate tervist, kui seda kasutatakse valmis kosmeetikatoodetes säilitusainena kontsentratsiooniga kuni 0,01 %. Seepärast tuleks metüülisotiasolinoon lisada viitenumbriga 57 direktiivi 76/768/EMÜ VI lisa 1. osasse.

               (5)

               Seepärast tuleks direktiivi 76/768/EMÜ vastavalt muuta.

               (6)

               Käesoleva direktiiviga ettenähtud meetmed on kooskõlas kosmeetikatoodete alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/768/EMÜ II, IV ja VI lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vajalikke meetmeid tagamaks, et alates 31. märtsist 2006 ei too ühenduse tootjad ega ühenduses asuvad importijad turule kosmeetikatooteid, mis ei vasta käesoleva direktiiviga muudetud direktiivi 76/768/EMÜ II ja IV lisale, samuti ei müüda ega tarnita neid lõpptarbijale.
   Artikkel 3
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembriks 2005. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud siseriiklike põhiliste õigusnormide teksti.
   Artikkel 4
   Käesolev direktiiv jõustub kahekümnendal päeval pärast selle avaldamise päeva Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 20. juuni 2005

            Komisjoni nimel

            asepresident

         Günter VERHEUGEN

      (1)  EÜT L 262, 27.9.1976, lk 169. Direktiivi on viimati muudetud direktiiviga 2005/9/EÜ (ELT L 27, 29.1.2005, lk 46).

      LISA
      Direktiivi 76/768/EMÜ lisad muudetakse järgmiselt.

                  1.

                  II lisas lisatakse järgmised viitenumbrid:

                              “1133.

                              Lõhna-soojumika (Saussurea lappa Clarke) juureõli (CASi nr 8023-88-9), lõhnaingrediendina.

                              1134.

                              7-etoksü-4-metüülkumariin (CASi nr 87-05-8), lõhnaingrediendina.

                              1135.

                              Heksahüdrokumariin (CASi nr 700-82-3), lõhnaingrediendina.

                              1136.

                              Peruu palsam (INCI nimetus: Myroxylon pereirae; CASi nr 8007-00-9), lõhnaingrediendina.”

                  2.

                  IV lisa 1. osast jäetakse välja värvained CI 12150, CI 20170 ja CI 27290.

                  3.

                  VI lisa 1. osa muudetakse järgmiselt:

                              a)

                              viitenumber 53 asendatakse järgmisega:

                                          Viitenumber

                                          Aine

                                          Suurim lubatud kontsentratsioon

                                          Piirangud ja nõuded

                                          Märgistusele trükitavad kasutustingimused ja hoiatused

                                          a

                                          b

                                          c

                                          d

                                          e

                                          “53

                                             Benzethonium Chloride (INCI)

                                          0,1 %

                                                      a)

                                                      Mahaloputatavad tooted,

                                                      b)

                                                      Mittemahaloputatavad tooted, välja arvatud suuhooldusvahendid”

                              b)

                              lisatakse järgmine kanne viitenumbriga 57:

                                          Viitenumber

                                          Aine

                                          Suurim lubatud kontsentratsioon

                                          Piirangud ja nõuded

                                          Märgistusele trükitavad kasutustingimused ja hoiatused

                                          a

                                          b

                                          c

                                          d

                                          e

                                          “57

                                             Methylisothiazolinone (INCI)

                                          0,01 %”


title: Komisjoni direktiiv 2007/68/EÜ, 27. november 2007 , millega muudetakse Euroopa Parlamendi ja nõukogu direktiivi 2000/13/EÜ (teatud toidu koostisainete kohta) IIIa lisa (EMPs kohaldatav tekst)

text:
               28.11.2007

               ET

               Euroopa Liidu Teataja

               L 310/11

      KOMISJONI DIREKTIIV 2007/68/EÜ,
   27. november 2007,
   millega muudetakse Euroopa Parlamendi ja nõukogu direktiivi 2000/13/EÜ (teatud toidu koostisainete kohta) IIIa lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 20. märtsi 2000. aasta direktiivi 2000/13/EÜ toidu märgistamist, esitlemist ja reklaami käsitlevate liikmesriikide õigusaktide ühtlustamise kohta, (1) eriti selle artikli 6 lõike 11 kolmandat lõiku ja artiklit 21,
   ning arvestades järgmist:

               (1)

               Direktiivi 2000/13/EÜ IIIa lisas on kehtestatud loetelu toidu koostisosadest, mis tuleb toidu etiketile märkida, sest need võivad tundlikel inimestel põhjustada ebasoovitavaid kõrvaltoimeid.

               (2)

               Direktiiviga 2000/13/EÜ on ette nähtud võimalus vabastada märgistamisnõudest IIIa lisas loetletud koostisosad ja nendest saadud ained, mis teatavatel tingimustel tõenäoliselt ei põhjusta ebasoovitavaid kõrvaltoimeid.

               (3)

               Komisjoni direktiiviga 2005/26/EÜ (2) on kehtestatud toidu koostisosade või ainete loetelu, mis on ajutiselt kuni 25. novembrini 2007. aastal vabastatud märgistamise nõudest.

               (4)

               Euroopa Toiduohutusametile on laekunud mitmeid taotlusi alatiselt märgistamise nõudest vabastamise kohta. Need taotlused käsitlevad aineid, millele on direktiiviga 2005/26/EÜ antud ajutine vabastus. Euroopa Toiduohutusameti arvamuste ja muu olemasoleva teabe alusel võib järeldada, et teatud toidu koostisosad või nendest saadud ained, mis on loetletud direktiivi 2000/13/EÜ IIIa lisas, teatavatel tingimustel tõenäoliselt ei põhjusta tundlikel inimestel ebasoovitavaid kõrvaltoimeid.

               (5)

               Need toidu koostisosad või nendest saadud ained tuleks seega jätta alatiselt välja direktiivi 2000/13/EÜ IIIa lisast.

               (6)

               Seepärast tuleks direktiivi 2000/13/EÜ IIIa lisa vastavalt muuta.

               (7)

               Direktiiv 2005/26/EÜ tuleks tunnistada kehtetuks 26. novembril 2007 vastavalt direktiivi 2000/13/EÜ artikli 6 lõike 11 teises lõigus sätestatud tähtajale.

               (8)

               Vältimaks häireid turukorralduses tuleb käesolevat direktiivi kohaldada alates 26. novembrist 2007.

               (9)

               Eeldati, et käesolev direktiiv võetakse vastu ja avaldatakse aegsasti enne 26. novembrit 2007, et tootmisharul oleks aega uute eeskirjadega kohaneda. Kuna see tegelikkuses ei osutunud võimalikuks, on vaja uute eeskirjade kohaldamise hõlbustamiseks kasutada ajutisi meetmeid. Muudatused märgistamise eeskirjas mõjutavad asjaomast tootmisharu, peamiselt väikeseid ja keskmise suurusega ettevõtteid, mis vajavad sujuvaks üleminekuks uutele märgistamisnõuetele kohanemisaega.

               (10)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Alates 26. novembrist 2007. aastal asendatakse direktiivi 2000/13/EÜ IIIa lisa tekst käesoleva direktiivi lisa tekstiga.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 31. maiks 2008. Nad edastavad kõnealuste õigusnormide teksti ning kõnealuste õigusnormide ja käesoleva direktiivi vahelise vastavustabeli viivitamata komisjonile.
   Kui liikmesriigid need õigusnormid vastu võtavad, lisavad nad nendesse õigusnormidesse või nende õigusnormide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga korraldatavas valdkonnas nende poolt vastuvõetud põhiliste siseriiklike õigusnormide teksti.
   Artikkel 3
   Direktiiv 2005/26/EÜ tunnistatakse kehtetuks 26. novembril 2007. aastal.
   Liikmesriigid peavad lubama turustada kuni varude ammendumiseni toitu, mis vastab direktiivi 2005/26/EÜ sätetele ja mis on turule viidud või märgistatud enne 31. maid 2009. aastal.
   Artikkel 4
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 27. november 2007

            Komisjoni nimel

            komisjoni liige

         Markos KYPRIANOU

      (1)  EÜT L 109, 6.5.2000, lk 29. Direktiivi on viimati muudetud komisjoni direktiiviga 2006/142/EÜ (ELT L 368, 23.12.2006, lk 110).

      (2)  ELT L 75, 22.3.2005, lk 33. Direktiivi on muudetud direktiiviga 2005/63/EÜ (ELT L 258, 4.10.2005, lk 3).

      LISA

            „IIIa LISA
            Artikli 6 lõikes 3a ning lõigetes 10 ja 11 osutatud koostisosad

                        1.

                        Gluteeni sisaldavad teraviljad (st nisu, rukis, oder, kaer, speltanisu, kõva nisu või nende hübriidliinid) ja neist valmistatud tooted, välja arvatud:

                                    a)

                                    nisul põhinevad glükoosisiirupid, sealhulgas glükoos (1);

                                    b)

                                    nisul põhinevad maltodekstriinid (1);

                                    c)

                                    odral põhinevad glükoosisiirupid;

                                    d)

                                    teravili, millest valmistatakse põllumajandusliku päritoluga destillaati või etüülalkoholi piiritusjookide ja muude alkoholjookide valmistamiseks.

                        2.

                        Vähilaadsed ja neist valmistatud tooted.

                        3.

                        Munad ja munatooted.

                        4.

                        Kalad ja kalatooted, välja arvatud:

                                    a)

                                    kalaželatiin, mida kasutatakse vitamiinide või karotinoidivalmististe kandeainena;

                                    b)

                                    kalaželatiin või kalaliim, mida kasutatakse selitusainena õlles ja veinis.

                        5.

                        Maapähklid ja maapähklitooted.

                        6.

                        Sojaoad ja sojatooted, välja arvatud:

                                    a)

                                    täielikult rafineeritud sojaõli ja -rasv (1);

                                    b)

                                    sojaoast saadud looduslikult segatud tokoferoolid (E306), looduslik D-α-tokoferool, looduslik D-α-tokoferoolatsetaat, looduslik D-α-tokoferoolsuktsinaat;

                                    c)

                                    sojaoast saadud taimeõlide fütosteroolid ja fütosteroolestrid;

                                    d)

                                    sojaoast taimeõli steroolidest toodetud taimne stanoolester.

                        7.

                        Piim ja piimatooted (kaasa arvatud laktoos), välja arvatud:

                                    a)

                                    vadak, millest valmistatakse põllumajandusliku päritoluga destillaati või etüülalkoholi piiritusjookide ja muude alkoholjookide valmistamiseks;

                                    b)

                                    laktitool.

                        8.

                        Pähklid, s.o mandlid (Amygdalus communis L.), sarapuupähklid (Corylus avellana), kreeka pähklid (Juglans regia), kašupähklid (Anacardium occidentale), pekanipähklid (Carya illinoiesis (Wangenh.) K. Koch), brasiilia pähklid (Bertholletia excelsa), pistaatsiapähklid (Pistacia vera), makadaamiapähklid (Macadamia ternifolia) ja neist valmistatud tooted, välja arvatud:

                                    a)

                                    pähklid, millest valmistatakse põllumajandusliku päritoluga destillaati või etüülalkoholi piiritusjookide ja muude alkoholjookide valmistamiseks.

                        9.

                        Seller ja selleritooted.

                        10.

                        Sinep ja sinepitooted.

                        11.

                        Seesamiseemned ja neist valmistatud tooted.

                        12.

                        Vääveldioksiid ja sulfitid kontsentratsiooniga üle 10 mg/kg või 10 mg/l SO2-na väljendatult.

                        13.

                        Lupiin ja sellest valmistatud tooted.

                        14.

                        Molluskid ja neist valmistatud tooted.”

         (1)  ja nendest valmistatud tooted, kui toiduohutusameti hinnangul on ebatõenäoline, et töötlemisel nende allergeensus võrreldes vastavate algtoodetega suureneb.